**Հաքիմ Կաե-Կազիմ** (անգլ.՝ Hakeem Kae-Kazim, հոկտեմբերի 1, 1962, Լագոս), նիգերիական ծագմամբ անգլիացի դերասան։ Առավել հայտնի է պարոն Սքոթի դերով՝ «Սև առագաստ» հեռուստասերիալից։

Վաղ կյանք և կրթություն
----------------------

Կաե-Կազիմը ծնվել է Նիգերիայի Լագոս քաղաքում, որտեղ անցկացրել է վաղ մանկությունը, այնուհետև նրա ընտանիքը տեղափոխվել է Անգլիա՝ Լոնդոն։ Սկսեց հետաքրքրվել դերասանական խաղով, երբ մասնակցեց դպրոցական ներկայացումներին և Ազգային պատանեկան թատրոնի ներկայացումներին։ Այդ ժամանակ էլ նա իր մեջ բացահայտեց «սերը թատրոնի, դերասանական խաղի հանդեպ»։ Կաե-Կազիմը սովորել է Բրիսթոլի «Օլդ Վիք» թատերական դպրոցում, որն ավարտել է 1987 թվականին։

Կարիերա
-------

Թագավորական ազգային թատրոնում Բրայան Քոքսի և Իեն Մակքելանի հետ աշխատելուց հետո Կաե-Կազիմը սկսեց հանդես գալ բրիտանական հեռուստատեսությամբ՝ խաղալով «Զուտ անգլիական սպանություն», «Փորձություն և վրեժխնդրություն», ինչպես նաև հանրահայտ «Գրենջ Հիլլ» սերիալի բազմաթիվ դրվագներում։ Տեղափոխվեց Հարավային Աֆրիկա, որտեղ դարձավ հայտնի հեռուստա և կինոդերասան։ Օսկարի առաջադրված «Հյուրանոց «Ռուանդա»» ֆիլմում կատարած Ջորջ Ռուտագանդայի դերը նրան միջազգային ճանաչում բերեց։

«Հյուրանոց «Ռուանդա»» ֆիլմի հաջողությունից հետո Կաե-Կազիմը տեղափոխվեց Լոս Անջելես, որը նրան կարիերայի ավելի լայն հնարավորություններ ընձեռեց։ Նկարահանվել է «Ժամանակի ծուղակը» և «Ռազմաճակատի գիծը» ֆիլմերում, այնուհետև ստացավ կապիտան Ժոկարի դերը «Կարիբյան ծովի Ծովահենները։ Աշխարհի ծայրին» ֆիլմում։ Այնուհետև նկարահանվել է «Իքս Մարդիկ։ Սկիզբ։ Կուղխ ֆիլմում։

Կաե-Կազիմը խաղացել է բազմաթիվ հիթային հեռուստասերիալներում, որոնց թվում են «Կորուսյալները», «Օրենք և կանոն։ Հատուկ կորպուս» և «Մտածել ինչպես հանցագործ» սերիալները։ «24 ժամ» հեռուստասերիալի յոթերորդ եթերաշրջանում և «24։ Քավություն» հեռուստաֆիլմում կատարել է գնդապետ Այկ Դուբակի դերը։ Նկարահանվել է նաև «Գոթհեմ» և «Դոմինիոն» հեռուստասերիալներում, սակայն ամենաերկարատև դերը «Սև առագաստ» հեռուստասերիալում պարոն Սքոթի դերն է։ Խոսելով իր կերպարի մասին՝ նա հայտնել է, որ պարոն Սքոթը հիմնված է ծովահեն Սև Կեսարի վրա։

2016 թվականին Կաե-Կազիմը խաղացել է Սեմփսոնի դերը «Արմատները» մինիսերիալում, որը հիմնված է Ալեքս Հայլեի համանուն վեպի վրա։

Ծանոթագրություններ
------------------

1. 1 2 3  «Interview with Hakeem Kae-Kazim – ADUNAGOW Magazine». *www.adunagow.net*. Վերցված է 2016 թ․ փետրվարի 10-ին.
2. 1 2  «THE BIG INTERVIEW: FTN interviews Lost, Hotel Rwanda and Black Sails star Hakeem Kae-Kazim». *www.followingthenerd.com*. Վերցված է 2016 թ․ փետրվարի 10-ին.
3. ↑  «Արխիվացված պատճենը». Արխիվացված է օրիգինալից 2016 թ․ մարտի 4-ին. Վերցված է 2017 թ․ փետրվարի 18-ին.
4. 1 2 . «The great black hope------Hakeem Kae-Kazim - nigeriafilms.com». *www.nigeriafilms.com*. Վերցված է 2016 թ․ փետրվարի 10-ին. `{{cite web}}`: External link in ``|last=`` (օգնություն)(չաշխատող հղում)
5. ↑  Pauley, Nigel. «1970s slave drama Roots is returning - and it's set to be even more brutal». *mirror*. Վերցված է 2016 թ․ փետրվարի 10-ին.

Արտաքին հղումներ
----------------

* Պաշտոնական կայք Արխիվացված 2016-01-09 Wayback Machine(անգլերեն)
* Հաքիմ Կաե-Կազիմ Internet Movie Database կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Հաքիմ Կաե-Կազիմ» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Filmportal · Internet Movie Database · ԿինոՊոիսկ |
|  |
| Չափորոշչային վերահսկողություն | CONOR: 298083939 · GND: 1061928950 · ISNI: 0000000050237664 · LCCN: nr97043388 · VIAF: 78688060 · WorldCat VIAF: 78688060 |

 |